তিনি বলেন, আমাদেরকে সঠিক উপায়ে আল্লাহ-রাসূলের আদেশ মেনে চলতে হবে। মানুষের দ্বারে দ্বারে ইসলামের সুন্দর ও শান্তির বাণী পৌঁছে দেওয়ার জন্যে সঠিক ইসলামী শিক্ষা ও দাওয়াতী কার্যক্রমকে আরো ব্যাপকতর করতে হবে। পাশাপাশি সমাজ ও দেশে শান্তি-শৃঙ্খলা প্রতিষ্ঠা ও মানব সেবার মতো মহান কাজে নিজেদেরকে ব্রত হতে হবে। তিনি বলেন, ইসলামের মহান শিক্ষা সামাজ্রবাদ, বস্তুবাদ ও ভোগবাদের পথে বাঁধা হওয়ার কারণেই তাদের পক্ষ থেকে ইসলামের বিরুদ্ধে কথিত সন্ত্রাসবাদ, জঙ্গীবাদসহ মুসলমানদের বিরুদ্ধে নানা মিথ্যাচার করা হচ্ছে। একই উদ্দেশ্যে ফিলিস্তিনের ন্যায্য স্বাধীকারের সংগ্রামকেও সন্ত্রাসবাদের সাথে গুলিয়ে ফেলা হয়েছে। তিনি বলেন, মুসলমানগণ যদি সঠিক ইসলামী শিক্ষা ও ঐক্যের উপর প্রতিষ্ঠিত হতে সক্ষম হন, তবে সকল মিথ্যাচার ও অন্যায় আগ্রাসন ধুলিস্মাৎ হতে সময় লাগবে না।